Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 754/14/5511	Žilina, 23.9.2014
EEČ : 2-43-472-2014

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Dňa 02.09.2014 v čase o 07.30 h viedol s 1,33 mg/l alkoholu v dychu (2,88 promile) osobné motorové vozidlo zn. Škoda Fabia, evidenčné číslo XXXXX v Žiline - Bytčici po ulici Na stanicu, kde nacúval do vozidla zn. Citroen C4, evidenčné číslo XXXXX ktorého majiteľom je spoločnosť - XXXXX, XXXXX a následne pokračoval v jazde ďalej, kde narazil do vozidla VW Passat, evidenčného čísla XXXXX, ktorého majiteľom je XXXXX,
	pričom vodič XXXXX svojim konaním porušil ustanovenie § 4 ods. 2 písm. c) zákona č. 8/2009 Z. z. o cestnej premávke.

lebo je trestné stíhanie neprípustné podľa § 9 odsek 1 písmeno d

Odôvodnenie:
	Dňa 02.09. 2014  poverený príslušník ODI, PZ v Žiline pod ČVS:ORP-209/DI-ZA-2014 v zmysle § 199 ods. 1 Trestného poriadku začal trestné stíhanie a zároveň podľa § 206 ods. 1 Tr. por. vzniesol obvinenie XXXXX  pre prečin ohrozenia pod vplyvom návykovej látky podľa § 289 ods. 1  Tr. zákona.

	Vyšetrovaním bolo zistené, že dňa 05.09.2014 obvinený  XXXXX zomrel. 

Podľa § 215 odsek 1, písm. d/ Trestného poriadku prokurátor zastaví trestné stíhanie,  ak je trestné stíhanie neprípustné podľa § 9 Trestného poriadku.

Podľa § 9 odsek 1, písm. d/ Trestného poriadku, trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel.

	Hodnotením výsledkov vykonaného vyšetrovania v zmysle § 2 ods. 6 Tr. por. som toho názoru, že obv. XXXXX sa dopustil prečinu ohrozenia pod vplyvom návykovej látky podľa § 289 ods. 1  Tr. zákona.

	Vzhľadom k vyššie uvedenému som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor